
Republika Hrvatska
Trgovački sud u Osijeku 
Osijek, Zagrebačka 2          

	Poslovni broj: 14 St-1728/18-12




U  I M E  R E P U B L I K E  H R V A T S K E

R J E Š E N J E


	Trgovački sud u Osijeku, po sucu mr. sc. Tihomiru Kovačeviću, kao stečajnom sucu, povodom prijedloga FINANCIJSKE AGENCIJE ZAGREB, Regionalni centar Zagreb, Trg Svibanjskih žrtava 1995. 1, OIB 85821130368 za otvaranje stečajnog postupka nad dužnikom JEDNOSTAVNO DOBRI PROJEKTI j.d.o.o. za trgovinu i usluge, Sveta Nedjelja, Padež 28 A, MBS 080839589, OIB 39153148919, dana 22. siječnja 2019.


r i j e š i o   j e


1. OBUSTAVLJA SE stečajni postupak nad dužnikom JEDNOSTAVNO DOBRI PROJEKTI j.d.o.o. za trgovinu i usluge, Sveta Nedjelja, Padež 28 A, MBS 080839589, OIB 39153148919. 

2. Nalaže se dužniku JEDNOSTAVNO DOBRI PROJEKTI j.d.o.o. za trgovinu i usluge, Sveta Nedjelja, Padež 28 A, MBS 080839589, OIB 39153148919 da u roku 8 (osam) dana na žiro-račun suda broj HR31239000113000 00200 kod Hrvatske poštanske banke d.d. s pozivom na broj HR05 272-1728-18 uplati iznos od 4.600,00 kn za nadoknadu troškova postupka.

3. Nalaže se registru Trgovačkog suda u Zagrebu brisanje privremenog stečajnog upravitelja Zdenka Bešlić, Slavonski Brod, P. krešimira IV. br. 4, OIB 405068270984

Obrazloženje

Predlagatelj FINA je dana 30.04.2018. godine podnijela ovome sudu prijedlog za pokretanje stečajnog postupka nad dužnikom JEDNOSTAVNO DOBRI PROJEKTI j.d.o.o. za trgovinu i usluge, Sveta Nedjelja, Padež 28 A, MBS 080839589, OIB 39153148919, temeljem odredbe čl. 110. st. 1. Stečajnog zakona (NN 71/15 i 104/17, dalje: SZ).

U prijedlogu je navela da na dan 25.04.2018. dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 19.554,16 kn, u koji iznos je uračunata kamata i naknada FINE za provedbe ovrhe na novčanim sredstvima dužnika. Također je navela da dužnik ima 1 radnika.

FINA je dostavila popis računa i oročenih novčanih sredstava dužnika na dan 25.04.2018., te navela da na temelju čl. 112. st. 5. SZ-a dužnik na dan 25.04.2018. na ime predujma za namirenje troškova stečajnog postupka ima zaplijenjena novčana sredstva u iznosu od 305,00 kn.

Sud je utvrdio da je predlagatelj ovlašten za podnošenje predmetnoga prijedloga temeljem odredbe čl. 110. st. 2. SZ, te je donio rješenje o pokretanju prethodnog postupka i imenovao privremenog stečajnog upravitelja (čl. 115. st. 1. i 2. SZ-a), odredio mu dužnosti (čl. 119. st. 2. i 3. SZ-a) i zakazao ročište (čl. 123. i čl. 128. st. 1. SZ-a).

U određenom mu roku privremeni stečajni upravitelj je dostavio svoje izvješće i isto izložio na ročištu 22.01.2019. radi rasprave o pretpostavkama za otvaranje stečajnog postupka nad dužnikom.

Dužnik se suglasio s izvješćem privremenog stečajnog upravitelja, ali u spis dostavio izvornik Očevidnika o redoslijedu plaćanja sa obračunatom kamatom FINE Sektor poslovne mreže RC Zagreb od 18.01.2019. iz kojega je razvidno da žiro-račun dužnika nije blokiran, te predložio obustavu stečajnog postupka s čime se suglasio privremeni stečajni upravitelj i zatražio troškove i nagradu.

Predmetni stečajni predmet Trgovačkog suda u Zagrebu dana 15.11.2018. zaprimljen je na Trgovačkom sudu u Osijeku temeljem rješenja Visokog Trgovačkog suda Republike Hrvatske u Zagrebu poslovnog broja 31-Su-669/18-5 od 11.10.2018. i 31-Su-669/18-8 od 26.10.2018. o određivanju Trgovačkog suda u Osijeku kao drugog stvarno nadležnog suda za postupanje u ovom stečajnom predmetu.

Sud je izvršio uvid u spis i dokumente u spisu i to Izvadak iz sudskog registra, Izvješće privremenog stečajnog upravitelja od 14.01.2018. (4 stranice), Podnesak privremenog stečajnog upravitelja od 24.12.2018., Potvrdu Općinskog suda u Novom Zagrebu, zk odjel Samobor od 9.01.2019., Uvjerenje Slavonijatrans tehnički pregledi d.o.o. Slavonski Brod, STP "SLAVONIJATRANS TEHNIČKI PREGLEDI" od 27.12.2018., Bilanca stanja na dan 31.12.2015. (3 stranice), Bilanca stanja na dan 31.12.2016.  (3 stranice), Bilanca stanja na dan 31.12.2017. (3 stranice), Račun dobiti i gubitka za razdoblje 1.01. do 31.12.2015., za razdoblje 1.01. do 31.12.2016., za razdoblje 1.01. do 31.12.2017., Očevidnik o redoslijedu plaćanja sa obračunatom kamatom (3 stranice), Izjava dužnika od 8.01.2019. (2 stranice) i Potvrda FINE od 18.01.2019.,  te utvrdio da je dužnik postao sposoban za plaćanje pa je odlučio kao u izreci temeljem odredbe čl. 128. st. 9. SZ-a, te obvezao dužnika na plaćanje troškova postupka i to minimalne nagrade privremenom stečajnom upravitelju, te troškove korištenja privatnog automobila u službene svrhe, troškove cestarine, poštarine i troškove izdavanja potvrda.


U Osijeku 22. siječnja 2019.

	Zapisničar:
Elizabeta Đeke

	
	Sudac:          
mr. sc. Tihomir Kovačević 


Pouka o pravnom lijeku:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


D N A:
1. Predlagatelju FINI na njihov poslovni broj
2. Privremeni stečajni upravitelj
3. Dužniku
4. Trgovački sud u Zagrebu
5. sudski registar nakon pravomoćnosti
6. mrežna stranica e-Oglasna ploča sudova

